Niyindinze Schadrack ni umunyarwanda warangije kwiga iby'Amateka muri Kaminuza y'u Rwanda I Huye. Schadrack akunda gutembera,gusenga no kwishimana n'abandi. Atuye muri Kicukiro mu mujyi wa Kigali.
Ni hehe watembereye mu Rwanda?
Natembereye mu Rukali I Nyanza.
Ni uwuhe muntu cyangwa ikintu mu mateka y'u Rwanda ukunda cyangwa uzirikana?
Nkunda Ruganzu Ndoli (Rugabisha birenge)
Ni hehe uheruka gutemberera cyangwa kugera mu Rwanda?
Mperuka kujya I Karongi mu ntara y'uburengerazuba.
Ni ayahe mafunguro ya Kinyarwanda ukunda?
Mu mafunguro ya Kinyarwanda nkunda Ibishyimbo, imyumbati n'amateke
Ni ikihe kinyobwa cya Kinyarwanda ukunda?
Nkunda Amata n'mutobe w'ibitoki.
Ni iki witwaza iyo utembereye cyangwa uri mu rugendo?
Iyo ntembereye ntitwaza Igikapu, telephone n'ibyangombwa.
Ni irihe torero ribyina Kinyarwanda ukunda?
Mu matorero abyina Kinyarwanda nkunda Inyamimbwa.
Ni hehe mu Rwanda watembereye cyangwa wageze ukumva urahakunze
Natembereye I Rubavu ndahakundacyane kubera amazi n'umucanga waho, mujyi mwiza cyane.
Ujya mu ntara z'u Rwanda,ni ikihe kigo gitwara abagenzi ukunda?Kubera iki?
Nkunda ikigo gitwara abagenzi cya OMEGA, kubera kigira serivisi nziza kandi zirihuta.
Ni uwuhe muhanzi,umwanditsi,umunyabugeni w'umunyarwanda ukunda? N'igihangano cye ukunda?
Nkunda umuhanzi KALASIRA Clarisse, nkunda indirimbo ye Ubuto bubabere Ubutoni.
Nkunda umwanditsi Gasimba, yanditse igitabo Isiha Rusahuzi ni cyiza cyane.
Uwaguhitishamo ahantu ho gutura mu Rwanda ,wahitamo hehe?Kubera iki?
Nahitamo gutura Musanze mu ntara y'Amajyaruguru kubera haba ubukerarugendo bwinshi kandi haba n'ibyo kurya bihagije.
Ni irihe serukiramuco ukunda mu Rwanda?
Mu Rwanda nkunda iserukiramuco ry'Umuganura.
Ni ikihe gihugu cya Afurika wifuza kuba watemeramo?Kubera iki?
Nahitamo gutura muri Ghana kubera ari igihugu giteye imbere, gifite amateka menshi ndetse n'ubuyobozi bwiza.
Ni hehe hafite amateka mu Rwanda wifuza kugera?
Nifuza kugera mu Ngoro Ndangamurage y'Imibereho y'Abanyarwanda I huye.
Ni hehe uteganya gutembera muri uyu mwaka wa 2020?
Muri Pariki y'Ibirunga.
Murakoze
Murakoze namwe.